เป็นตกขาวสีขาวสีขาว ไม่เหนียว มีกลิ่นนิดเดียวเสี่ยงเป็นอะไรมั้ยค่ะ ประจำเดือนยังไม่มาด้วยเกี่ยวมั้ยค่ะ
สวัสดีค่ะ ตกขาวที่ปกติจะออกใสๆ หรือมีสีขาวขุ่นหรือขาวออกเหลืองเล็กน้อยได้ โดยเฉพาะเมื่อปล่อยให้แห้ง ไม่มีกลิ่นเหม็นรุนแรง แต่จะมีกลิ่นเฉพาะตัวในแต่ละคนแตกต่างกันไป ปริมาณและความเหนียวจะขึ้นอยู่กับช่วงของรอบการตกไข่ โดยหากเป็นช่วงวันที่มีการตกไข่ ตกขาวมักจะใสและมีปริมาณมาก ช่วงหลังไข่ตก มักไม่มีตกขาว แต่บางคนอาจมีตกขาวออกเหลืองเล็กน้อยได้ ส่วนในช่วงก่อนมีประจำเดือน ตกขาวมักจะเป็นสีขาวขุ่นและเหนียวข้นสำหรับตกขาวที่ผิดปกติ คือการมีสี ปริมาณ และกลิ่นที่แปลกไป เช่น สีเขียวขุ่น สีเหลืองปนเขียว สีชมพูแดง (เกิดจากมีเลือดปน) มีกลิ่นเหม็นคาวมาก ปริมาณเยอะตลอดเวลา หรือมีอาการคันหรือแสบช่องคลอดร่วมด้วย หากมีตกขาวดังกล่าว ต้องพบแพทย์เพื่อรักษาค่ะส่วนการที่ประจำเดือนยังไม่มา การมีตกขาวที่ปกติดังกล่าวไม่ได้เป็นสาเหตุที่ทำให้ประจำเดือนไม่มาค่ะ